Takaaki Kajita

, nado en Higashimatsuyama o 9 de marzo de 1959, é un físico xaponés, coñecido polos seus experimentos de neutrinos en Kamiokande e no seu sucesor, Super-Kamiokande. En 2015, foi galardoado co Premio Nobel de Física xunto co físico canadense Arthur B. McDonald. O 1 de outubro de 2020, converteuse no presidente do Consello Científico do Xapón.

 Traxectoria 
Kajita estudou na Universidade Saitama, graduándose en 1981. Recibiu o seu doutoramento en 1986 na Universidade de Tokyo. Dende 1988, estivo no Instituto para a investigación de raios cósmicos da Universidade de Tokyo, onde foi nomeado profesor asistente en 1992 e profesor en 1999.

Converteuse en director do Centro para Neutrinos Cósmicos do Instituto para a Investigación de Raios Cósmicos (ICRR) en 1999. En 2015, traballou no Instituto Kavli de física e matemáticas do universo en Toquio e é director de ICRR.

En 1988, descubriu xunto co equipo de Kamiokande un déficit de neutrinos muónicos nos neutrinos atmosféricos, fenómeno ao cal chamaron "anomalía de neutrinos atmosféricos" e en 1998 describiu as oscilacións de neutrinos.

 Notas 

 Véxase tamén 

 Ligazóns externas 
 Ficha en Nobelprize.org 

Categoría:Nados en 1959
Categoría:Físicos do Xapón
Categoría:Premio Nobel de Física
Categoría:Premios Nobel do Xapón
Categoría:Alumnos da Universidade de Tokyo